Roanokas (upė)
Roanokas (angl. Roanoke River) – upė rytų JAV, Virdžinijos ir Šiaurės Karolinos valstijose. Prasideda Apalačų kalnų sistemoje, Žydrųjų kalnų rytiniame šlaite. Aukštupyje teka giliu slėniu. Toliau teka į pietryčius Pidmonto plynaukšte ir Atlanto vandenyno žemuma. Įteka į Atlanto vandenyno Albemarlo užutėkį. Ant Roanoko įrengti Smit Mountaino ir Lyzvilio tvenkiniai bei hidroelektrinės. Žemupyje laivuojama. Roanoko upės slėnyje kūrėsi vienos pirmųjų Anglijos kolonijų Amerikoje – Roanokas, Virdžinija, Karolina.